ዝብል ርእይቶ ታሪኽ ከንብቡ ዝደልዩ ሰባት ውሑድ ኣይኮነን። ጸሓፍቲ፡ ተመራመርቲ ታሪኽ፡ ግቡኦም ይፈልጥዎ'ዮም፣ ፍርቃ-ፍርቂ ታሪኽ ኣይጽሓፍን፡ ወይ ከኣ ላንጋ-ላንጋ ኰይኖም ብምጽሓፍ ንታሪኽ ክኾሉዎ'ምበር ዓትዒቶም ክሕዝዎ ኣይረኣዩን። እቶም ዝጸሓፉ ዘሎዉ መጻሕፍቲ ድማ ብዝተኻእለ መጠን ካብቲ ቀንዲ ረቋሒ ህይወት - ፖለቲካ ሃገር - ርሒቖም'ዮም ዝጸሓፉ ዘሎዉ። ኣሕመድ ባዱሪ ዘበርከቶ መጽሓፍ ግሩም'ዩ፣ ኵሉ ከንብቦ'ውን ይግባእ። ይዅን'ንምበር ንኣሕመድ ጣህር ባዱሪ ዝግባእ መጐሰ ብምሃብ ምስ ሕልና ዝትኣሳሰር ሕቶታት ክንሓትት ግቡእ'ዩ። ከም ዳህሳሳይን ሰናድን ታሪኽ ተሸቝሪሩ ዝሓለፎም ዛዕባታት ኣሎዉ። ንዉግእ ናደው በዓል መን መርሕዎ?
